b'\n_START_ARTICLE_\nForbrydelsens element\n_START_SECTION_\nHandling\n_START_PARAGRAPH_\nHos en hypnotis\xc3\xb8r i Cairo bringes politimanden Fisher til at generindre sin efterforskning af nogle mystiske mord i Europa. Der er tale om et Europa i en n\xc3\xa6r fremtid, hvor alt er i opl\xc3\xb8sning og fuldst\xc3\xa6ndigt forfald. Kriminalsagen, Fisher efterforsker under den barske inspekt\xc3\xb8r Kramers ledelse, har tidligere v\xc3\xa6ret i h\xc3\xa6nderne p\xc3\xa5 Fishers l\xc3\xa6rer p\xc3\xa5 politiskolen, Osborne, forfatter til bogen "Forbrydelsens element". Det drejer sig om mordene i forskellige byer p\xc3\xa5 nogle sm\xc3\xa5 piger, der solgte lodsedler. Osborne mist\xc3\xa6nkte en vis Harry Grey, men h\xc3\xa6vder nu, at denne ikke l\xc3\xa6ngere eksisterer. Alligevel f\xc3\xb8lger Fisher sporene efter Grey fra by til by, og et uhyggeligt m\xc3\xb8nster tager form. En prostitueret \xc3\xb8stasiatisk pige, han har sl\xc3\xa5et f\xc3\xb8lge med, viser sig ogs\xc3\xa5 at have v\xc3\xa6ret Harry Greys ledsager. Teorien i Osbornes bog er Fisher begyndt at tage alt for godt til sig. Den gik ud p\xc3\xa5 at s\xc3\xa6tte sig fuldst\xc3\xa6ndigt ind i den kriminelles tankegang. Ogs\xc3\xa5 Osborne selv viser sig at have l\xc3\xa6rt for meget af sin teori.'